
Az amerikai futball gazdasági értékének átültetése Magyarországra

Egy igen gazdag és hagyományokkal rendelkező hazai sportélet egy eddig kevesek számára ismert szegmensének bemutatása dolgozatom egyik elsődleges célja. Hogyan lehet egy sportágat népszerűvé tenni? De akár ugyan a kérdés lehet az is, hogy egy már jól ismert és hagyományokkal rendelkező sportágat hogyan lehetne magasabb szintre emelni bizonyos marketing eszközök meghonosításával, alkalmazásával?
USA, Wisconsin, Green Bay, Packers, - Magyarország, Baranya, Pécs, PMFC. A két ország, város helyi viszonyainak demográfiai összehasonlítása mellett a gazdasági, statisztikai elemzései is fontos szerepet kapnak a dolgozatban. A sport, mint helyszínen fogyasztható termék szintén megjelenik, rámutatva azokra a többletszolgáltatásokra, amelyekkel kiegészíthető a sportesemény, hogy az közkedvelté és keresetté váljon.
A marketing és egyéb adatok összehasonlítása során kapott eredmények alkalmazásával dolgozatomban a sportban rejlő lehetőségek kerülnek bemutatásra a jövőre vonatkoztatva. Nagyon lényegesnek tartom, hogy a mára multikulturálissá vált világunkban ismerjük és elismerjük mások tradícióit és sportolási szokásait. Azt gondolom, hogy az egyre több külföldi egyetemi hallgató megjelenése a hazai (pécsi) egyetemeken szükségessé teszi, hogy az igényeikhez – nemzeti tradíciójukhoz igazodva – megismerjünk olyan sportágakat, amelyeken keresztül profitálhatnak a hazai, népszerű sportága is. Munkámban azt vizsgálom, milyen eszközök és módszerek vehetők át az amerikai futball kapcsán, amelyek segíthetik a hazai „sport-fogyasztást”.



